open-index/open-wikipedia-markdown huggingface dataset:
Trinapolis

**Trinapolis** – Vilniaus miesto dalis, esanti į rytus nuo Baltupių ir į šiaurės vakarus nuo Žirmūnų, dešiniajame Neries krante. Priklauso Verkių regioniniam parkui. Yra Vilniaus Švč. Trejybės bažnyčia ir vienuolynas, kartu sudarantys ansamblį, rekolekcijų namai „Trinapolis“.

## Etimologija

Iki XVIII a. vietovė vadinosi ***Senoji Slabada***. 1700 m. vyskupas Konstantinas Kazimieras Bžostovskis čia apgyvendino vienuolius *[[trinitoriai|trinitorius]]* – būtent pagal juos vietovė ir pervadinta.

## Istorija

1905 m. Riešės valsčiaus Trinapolio gyvenvietėje (vienuolyno valdoje) gyveno 11 žmonių.

1942 m. rastas Trinapolio lobis.

## Šaltiniai

*
Pasifė (palydovas)

**Pasifė** – Jupiterio palydovas, atrastas Philibert Jacques Melotte 1908 m. Nuo 1975 m. palydovas pavadintas Kretos karaliaus Mino žmonos vardu (žr. Pasifė).

1908 m. sausio 28 d. *Royal Greenwich* observatorijoje darytose nuotraukose, buvo galima įžiūrėti taškelį (Pasifę), tačiau vėliau patikrinus sausio 27 d. nuotraukas, buvo matomas tas pats taškas, todėl 1908 m. sausio 27 d., o ne sausio 28 d., laikoma Pasifės atradimo data. 

## Charakteristikos
Pagal dydį Pasifė yra didžiausias prieš Jupiterio sukimosi kryptį skriejantis palydovas, ir trečias pagal dydį iš visų netaisyklingų šios planetos palydovų.

Pasifės vardu pavadinta atskira palydovų grupė, kurioje jis didžiausias. Ši grupė galimai bendros kilmės ir atsirado subyrėjus pagautam asteroidui. Bet šia hipoteze abejojama labiau nei kitų palydovų grupių atveju, nes mėnulių spalvos labiau įvairuoja. Daugiausia abejonių kelia Sinopė. Neskaičiuojant Sinopės, Pasifė sudarytų 99 % visos grupės masės.

## Šaltiniai
Kalneliai

**Kalneliais** vadinami kaimai:

* Kalvarijos savivaldybėje;
* Pakruojo rajone:
** Lygumų seniūnijoje,
** Linkuvos seniūnijoje;
* Panevėžio rajone;
* Rokiškio rajone.
Kalpokai (reikšmės)

**Kalpokais** vadinami kaimai:

* Biržų rajone;
* Pakruojo rajone;
* Rokiškio rajone;
* Tauragės rajone.
Farmakologija

**Farmakologija** ( 'vaistas' + *logos* 'mokslas') – mokslas apie vaistų, vartojamų ligoms gydyti ir profilaktikai, bei organizmo tarpusavio sąveiką. Farmakologija yra suskirstyta į bendrinę ir specialiąją.

## Bendrinė farmakologija

Bendroji farmakologija nagrinėja pagrindinius bendrus vaistų poveikio organizmui dėsningumus, kurie būdingi visiems vaistams. Ši farmakologijos šaka daugiausiai remiasi tyrimais ir plėtojama jais. Bendrinės farmakologijos tikslas yra išsiaiškinti vaistų poveikį ir sąveiką ne kuriam nors organui ar jų grupei, o visam organizmui, todėl svarbiausias jos pagalbinis mokslas yra farmakodinamika. Kitas pagalbinis mokslas – farmakokinetika, nes bendrinės  farmakologijos tikslas yra išsiaiškinti ir kokybinius bei kiekybinius vaistų kitimus organizme. 

Vienas iš pagrindinių bendrinės farmakologijos tyrimo objektų – bendra vaistų veikimo charakteristika ir klinikinė farmakopatologija.

## Specialioji farmakologija

Specialioji farmakologija tiria vaistus ir jų grupių tarpusavio sąveiką bei jų veikimą atskiriems organams ar organų grupėms. Specialioji farmakologija remiasi įvairiais eksperimentais, remiasi farmakodinamika, farmakokinetika bei toksikologija. Specialiosios farmakologijos sudaro ir dalis biochemijos ir farmacijos teorijos, todėl yra labai svarbu tai žinoti.

## Bibliografija
* R. Basevičius, V. Budnikas, A. Mickis ir kt. Farmakologija, V.: Mokslas, 1986.
Kirkšnovė

**Kirkšnovė** – upė Raseinių rajone; Dubysos kairysis intakas. Prasideda ties Lukošiūnais, 14 km į vakarus nuo Krakių, Graužų miške. Teka pietvakarių kryptimi. Įteka į Dubysą 32 km nuo jos žiočių 5 km į šiaurės vakarus nuo Ariogalos.

Intakai: Klūpė, Vaštakė, Pjaunys, Rata (kairieji), Saltragys (dešinysis).

Vidutinis nuolydis 282&nbsp;cm/km. Ties Tauručiais patvenkta Tauručių tvenkiniu. Taip pat yra nedidelė užtvanka šalia žiočių.

Upėvardžio spėjama etimologija – *juodas* (plg. prūs. *kirsnan*, , bei ).

## Šaltiniai
Farmakokinetika

**Farmakokinetika** – farmakologijos dalis, tirianti vaistų kokybinius ir kiekybinius kitimus organizme. Ji taip pat tiria:

* Vaistų perėjimą pro biologines membranas;
* Vaistų rezorbciją ir vartojimo būdus;
* Vaistų pasiskirstymą organizme;
* Vaistų biotransformaciją;
* Vaistų išsiskyrimą iš organizmo;
* Vaistų patekimo į organizmą ir eliminacijos kinetiką;
* Pakartotinai vartojamų vaistų kinetiką;
* Kaupimąsi (kumuliacija);
* Kombinuotą vaistų veikimą.

## Bibliografija

* R. Basevičius, V. Budnikas, A. Mickis ir kt. Farmakologija. V.; 1986
Karmė (palydovas)

**Karmė** – gamtinis Jupiterio palydovas..  Manoma jog tai „pagautas“ asteroidas. Palydovo skersmuo – 40 km, vidutinis orbitos spindulys – 22,6 mln. km. Skrieja priešinga kryptimi nei Jupiteris sukasi apie savo ašį. Pagal spektrą jis panašus į D tipo asteroidus, kurie yra rausvi ir atspindi mažai šviesos.

## Atradimas
Karmę 1938 m. atrado Seth Barnes Nicholson *Mount Wilson* observatorijoje (Kalifornijoje), stebėdamas 100 colių reflektoriumi.  Tuomet pavadintas **Jupiteriu XI**.

## Pavadinimas
Šis palydovas nuo 1975 m. vadinamas Karme (kuri su Dzeusu susilaukė Kretos deivės Britomartės). Anksčiau palydovas dar buvo vadinamas Panu (dabar Panas yra Saturno palydovas).

## Karmės grupė

Karmės vardu pavadinta visa palydovų grupė, o pastarasis yra joje didžiausias. Karmė sudaro apie 99% visos savo grupės masės. 

Karmės vardu taip pat pavadintas asteroidas – 558 Karmė.

## Šaltiniai
Kamuolys

**Kamuolys** – dažniausiai tuščiavidurė, apvali (būna ir kitokių – kiaušinio formos ar kieti kaip biliardo) žaidimo priemonė. Žaidimuose su kamuoliu dažniausiai reikia su juo kur nors pataikyti, jį mėtant, spardant ir stumdant.

## Galerija


Vaizdas:Fussball.jpg|Futbolo kamuolys
Vaizdas:Basketball.png|Krepšinio kamuolys
Vaizdas:Baseball (crop).jpg|Beisbolo kamuoliukas
Vaizdas:Cricket-ball-red-madeinaustralia.jpg|Kriketo kamuoliukas
Vaizdas:Wilson American football.jpg|Amerikietiško futbolo kamuolys
Vaizdas:Tennis_ball_01.jpg|Teniso kamuoliukas
Vaizdas:Golfball.jpg|Golfo kamuoliukas
Vaizdas:Volleyball.jpg|Tinklinio kamuolys
Vaizdas:Billiards balls.jpg|Biliardo kamuolys
Vaizdas:Bandyball1.jpg|Bandžio kamuolys
Vaizdas:Handball the ball.jpg|Rankinio kamuolys
Žmogaus biologija

**Žmogaus biologija** – biologijos sritis, tirianti biologinius ir biocheminius procesus išskirtinai žmogaus organizme. Ji labai artimai susieta su anatomija, bet tiria ne žmogaus sandarą, o tai, kodėl ji tokia, kas lemia organų būklę, jų kitimus ir susirgimus. Žmogaus biologija taip pat artima medicinai, sudaro dalį jos teorinio pagrindo.
Genetinė liga

**Genetinė liga** – genetinių priežasčių sukeltas (paprastai įgimtas) negalavimas ar susirgimas, dažniausiai paveldimas. Kai kurios genetinės ligos (širdies yda, rachitas ir kt.) yra pagydomos, bet dauguma (autizmas, cerebrinis paralyžius ir kt.) arba niekada nepagydomos, arba išgydomos tik nevisiškai.

## Genetinių ligų sąrašas
* AH sekrecijos deficitas
* Ašerio sindromas
* Autizmas
* Barto sindromas
* Cerebrinis paralyžius
* Cistinė fibrozė
* Dauno sindromas
* Diabetas
* Fabry liga
* Homocistinurija
* Lowe sindromas
* Lunos
* Psoriazė
* Šeiminė Viduržemio jūros karštligė (ŠVK)
* Spinalinė raumeninė atrofija
* Ternerio sindromas
* Vėžys
* Viscoto Oldricho sindromas
* Xeroderma pigmentosum
Imunologija

**Imunologija** – biologijos ir medicinos mokslo šaka, tirianti organizmo apsauginių sistemų ir reakcijų sandarą, reagavimą. Žmogaus imuninės sistemos sutrikimai gali sąlygoti įvairias lėtines infekcijas. Imunologinis kraujo ištyrimas leidžia patikslinti imunologinę organizmo būklę, surasti silpnąsias ar sutrikusias imuninės sistemos grandis ir tuomet skirti imunokorekcinį  gydymą, kuris sustiprina organizmo apsaugines savybes bei įgalina greičiau pasveikti. 
Biologinė imunologija tiria natūralias, įgimtas organizmo imunines sistemas, o medicininė – farmakologines, chemines, įgijamas su laiku.
Imunologija svarbi tuo, kad sudaro skiepų gamybos teorinį pagrindą.
##### Imunologo paslaugos
* Paciento konsultavimas, diagnozavimas ir gydymas kilus imuninės sistemos sutrikimams;
* Imunologinių tyrimų skyrimas;
* Antikūnių nustatymas;
* Šiuolaikinės imunoterapijos skyrymas.
Parazitologija

**Parazitologija** – biologijos mokslo sritis, tirianti parazitų gyvybines funkcijas, sugebėjimą maitintis, daugintis kito organizmo gyvybinėje aplinkoje ir reakciją į įvairias chemines medžiagas, gamtinius ir fizinius veiksnius, kylančius iš aplinkos.
Naujausieji laikai

**Naujausieji laikai** – istorijos periodas, trunkantis nuo 1918 m. (Pirmojo pasaulinio karo pabaigos) iki šių dienų. Naujausieji laikai yra naujųjų laikų periodas vakarietiškoje istorijos periodizacijoje, susidedančioje iš antikos, viduramžių ir naujųjų laikų. Skirtingose periodizacijos schemose naujausiųjų laikų pradžia apibrėžiama skirtingai – kartais naujausiais laikais vadinamas istorijos laikotarpis, prasidedantis Prancūzijos revoliucija. Marksistinėje istoriografijoje periodo pradžia siejama su Spalio revoliucija. Laikotarpio pabaiga taip pat kartais laikoma Antrojo pasaulinio karo pabaiga, vėlesnį laikotarpį įvardinant kaip „šių laikų istoriją“.

Svarbiausi šio laikotarpio įvykiai yra Pirmasis pasaulinis karas ir po jo susidariusi pasaulio valstybių sistema bei Antrasis pasaulinis karas.

Šiuo laikotarpiu susikūrė arba atsikūrė daugelis šiuolaikinių Europos valstybių: Baltarusija, Čekija, Estija, Juodkalnija, Serbija, Bosnija ir Hercegovina, Kroatija, Latvija, Lenkija, Lietuva, Makedonija, Slovakija, Slovėnija, Vengrija, Ukraina, Kosovas.
Anankė (palydovas)

**Anankė** arba **Jupiteris XII** – Jupiterio palydovas, atrastas Seth Barnes Nicholson *Mount Wilson* observatorijoje 1951 m.

Anankė yra didžiausias Jupiterio palydovas grupėje, pavadintoje tuo pačiu vardu. Anankė ir visa jos grupe sukasi aplink Jupiterį priešinga kryptimi nei Jupiteris aplink savo ašį, orbitos ištęstos eliptinės ir daug pasvirusios Jupiterio ekvatoriaus atžvilgiu. Visa tai liudija jog Anankė ir jos grupė atsirado greičiausiai iš subyrėjusio asteroido. 

## Pavadinimas
Anankė pavadinta Adrastėjos motinos vardu. Adrastėja buvo viena iš Kretos nimfų, prižiūrėjusi Dzeusą kai šis buvo dar mažas. Anankė yra viena iš lemties deivių, apdovanojančių bei baudžiančių žmones už jų veiksmus.

## Šaltiniai
Padubysys (reikšmės)

**Padubysys** yra:

* Jurbarko rajone:
** kaimas su 10 gyv.,
** kaimas su 134 gyv.,
** Belvederis, vadintas Padubysiu iki XIX a. vidurio;
* kaimai Kauno rajone:
** Čekiškės seniūnijoje,
** Vilkijos seniūnijoje;
* kaimas Kelmės rajone;
* Padubysis, kaimas Kelmės rajone;
* kaimas Pakruojo rajone;
* kaimai Raseinių rajone:
** Ariogalos seniūnijoje:
*** prie Ariogalos,
*** prie Verėduvos,
** Raseinių seniūnijoje,
** Šiluvos seniūnijoje;
* miestelis Šiaulių rajone – Bazilionai.
Peleniškiai (reikšmės)

**Peleniškiais** vadinami kaimai:

* Biržų rajone:
** Pačeriaukštės seniūnijoje;
** Parovėjos seniūnijoje;
* Pakruojo rajone.
Puodžiūnai

**Puodžiūnai** – kaimas Panevėžio rajono savivaldybėje, 5 km į pietryčius nuo Pumpėnų, prie Laidės ir Liekno upelių.

## Etimologija

Pavadinimas tikriausiai kilęs nuo pavardės *Puodžiūnas* daugiskaitos (*puodžiūnas* – „puodžiaus, puodų gamintojo sūnus, vaikaitis“).

## Gyventojai

### Žymūs žmonės
* Puodžiūnuose 1916 m. birželio 14 d. gimė literatūrologas, redaktorius, rezistentas Antanas Strabulis.

## Šaltiniai
Mačiūnai

**Mačiūnai** – kaimas Prienų rajono savivaldybėje, 1 km į šiaurę nuo Prienų, prie kelių  ir . Seniūnaitijos centras. Piečiau kaimo auga Mačiūnų miškas (jame saugomas Šiauliškių akmuo), šalia Prienų yra Mačiūnų piliakalnis.

## Istorija

## Gyventojai

### Žymūs žmonės
* Mačiūnuose gimė poetė Marija Katiliūtė (1930–2016).

## Šaltiniai
Kaolinas

**Kaolinas** – nuosėdinė uoliena, susidedanti iš kaolinito ir kvarco, taip iš feldšpatų, žėručio, pirito ir kitų priemaišų. Uolienos vardas kilęs nuo pirmosios radimvietės Kaolingo kalnų Kinijoje pavadinimo. Dažniausiai baltas, kartais pilkas, gelsvas, rusvas, žalsvas. 

Natūralus vartojamas ugniai atsparioms medžiagoms gaminti. Daugiausia suvartojama popieriaus gamybai, gumos, keramikos (porceliano, fajanso dirbiniams), be to, chemijos, tekstilės, dažų, cemento pramonėje, elektrotechnikoje, medicinoje, parfumerijoje. 

Pirminis susidaro dūlėjant įvairioms magminėms aliumosilikatinėms uolienoms, ypač mažai geležies turinčiam granitui, rečiau – molingoms nuoguloms ar arkoziniam smiltainiui. Antrinis kaolinas (kaolininis molis) susidaro vandens srautui praplovus ir perklosčius pirminį.
S/2003 J 12

**S/2003 J 12** – natūralus Jupiterio palydovas, atrastas 2003 m. Havajų universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Palydovas paskui buvo pamestas, tačiau 2020 m vėl iš naujo atrastas astronomo – mėgėjo Kai Ly, pasinaudojant Kanados Astronomijos Duomenų centro turimomis nuotraukomis. Tų nuotraukų failų dydis buvo po 300 Mb kiekvienas. To paties projekto metu Kai Ly iš naujo atrado S/2003 J 2  

Iš pradžių palydovas buvo laikomas nepriklausančiu jokiai grupei, bet po pakartotino atradimo paaiškėjo jog tiek išskirtinis jis nėra, ir gali būti priskirtas Anankės grupei.

## Šaltiniai
Euporija (palydovas)

**Euporija** arba **Jupiteris XXXIV** – Jupiterio palydovas, atrastas 2001 m. Havajų universiteto astronomų komandos, kuriai vadovavo Scott S. Sheppard (David C. Jewitt, Jan Kleyna). Iškart po atradimo palydovui suteiktas pavadinimas **S/2001 J 10**. Vėliau palydovui suteiktas gausybės deivės vardas (žr. Euporija).

Euporija priklauso Anankės palydovų grupei ir yra arčiausiai Jupiterio skriejanti šios grupės narė. Euporija, kaip ir visa jos grupė, sukasi aplink Jupiterį priešinga kryptimi nei Jupiteris aplink savo ašį, orbita ištęsta eliptinė ir daug pasvirusi Jupiterio ekvatoriaus atžvilgiu.

## Šaltiniai
Jokastė (palydovas)

**Jokastė** arba **Jupiteris XXIV** – Jupiterio palydovas, atrastas 2000 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Atradus suteiktas pavadinimas **S/2000 J 3**.

Priklauso Anankės palydovų grupei.

## Pavadinimas
Jokastė pavadinta Agamedo, legendinio architekto, motinos vardu.

Nemaišyti su asteroidu 899 Jokastė.

## Šaltiniai
Puodžiūnai (reikšmės)

**Puodžiūnais** vadinami kaimai:

## Lietuva
* Joniškio rajone;
* Pakruojo rajone;
* Panevėžio rajone;
* Pasvalio rajone;
* Rokiškio rajone;
* Vilniaus rajone.

## Rusija

Kaliningrado srityje:
* Puodžiūnai buvusioje Ragainės apskrityje.
Korė (palydovas)

**Korė** arba **Jupiteris XLIX** – natūralus Jupiterio palydovas. Atrastas 2003 m. Havajų universiteto astronomų komandos, kuriai vadovavo Scott S. Sheppard (David C. Jewitt, Jan Kleyna). Iškart po atradimo šiam palydovui buvo suteiktas laikinas **S/2003 J 14** pavadinimas. Vėliau pavadintas kitu graikų deivės Persefonės vardu.

Priklauso Pasifės palydovų grupei.
Kilenė (palydovas)

**Kilenė** arba **Jupiteris XLVIII** – Jupiterio palydovas, atrastas 2003 m. Havajų universiteto astronomų komandos, kuriai vadovavo Scott S. Sheppard (David C. Jewitt, Jan Kleyna). Iškart po atradimo, palydovui suteiktas pavadinimas **S/2003 J 13**. Vėliau pavadintas nimfos Kilenės vardu. 

Priklauso Pasifės palydovų grupei.
Moniūnai (reikšmės)

**Moniūnais** vadinami kaimai:

* Pakruojo rajone:
** Rozalimo seniūnijoje;
** Žeimelio seniūnijoje;
* Radviliškio rajone.
Ortosija

**Ortosija** graikų mitologijoje – gerovės deivė, viena iš horų. Dzeuso ir Temidės duktė. Priklauso trečiajai horų kartai kartu su Ferusa ir Euporija. Jos garbei Ortosija – pavadintas vienas iš Jupiterio palydovų.
Jokastė

**Jokastė** () graikų mitologijoje – Menokeno duktė, Tėbų karalienė, kuri turėjo ištekėti už savo sūnaus Edipo. Ji buvo Lajo žmona, su kuriuo susilaukė Edipo. O su savo sūnumi Edipu susilaukė Antigonės, Eteoklo, Polinikės ir Ismenės. (Plačiau žr. **[[Edipas]]**)

Astronomijoje Jokastės vardu pavadintas vienas iš Jupiterio palydovų.
S/2003 J 18

**S/2003 J 18** – natūralus Jupiterio palydovas. Atrastas 2003 m. astronomų komandos, kuriai vadovavo Brett J. Gladman (John J. Kavelaars, Jean-Marc Petit, Lynne Allen, Scott S. Sheppard, David C. Jewitt, Jan Kleyna).

Priklauso Anankės palydovų grupei. 

## Šaltiniai
Harpalikė (palydovas)

**Harpalikė** arba **Jupiteris XXII** – Jupiterio palydovas, atrastas 2000 m. Havajų universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Iškart po atradimo palydovui suteiktas pavadinimas **S/2000 J 5**.

Priklauso Anankės palydovų grupei. Manoma, jog palydovas yra Jupiterio traukos pagauto asteroido liekana.

## Pavadinimas
Graikų mitologijoje, Harpalikė yra mergina, kuri po santykių su Dzeusu transformavosi į naktinį paukštį.

## Šaltiniai
Afarų kalba

**Afarų** arba **danakilų kalba** (*<sup>c</sup>Afár af*) –  semitų-chamitų kalbų šeimos kalba. Manoma, kad yra apie 1,5 milijono kalbančiųjų, afarų. Sakinio žodžių tvarka afarų kalboje, kaip ir daugumoje Rytų Kušitų kalbų, yra *SOV* (*Subject Object Verb*). Kalbančiųjų raštingumo lygis siekia 1-3 %. Afarų kalba artimiausia sahų kalbai.

1976 m. Džibutyje afarų kalbai parengta abėcėlė, paremta lotynų abėcėlė. Nuo to laiko vystosi literatūra šia kalba, literatūrinė kūryba apima poeziją (didžiąja dalimi religinę).

## Abėcėle
Afarų kalbos abėcėlėje yra 17 priebalsių ir 5 balsiai:

**<code>Aa Bb Tt Ss Ee Cc Kk Xx Ii Dd Qq Rr Ff Gg Oo Ll Mm Nn Uu Ww Hh Yy</code>**

Taip pat nauodojami ilgi balsiai: **<code>AAaa EEee IIii OOoo UUuu</code>**

## Nuorodos
* 

* Afarų kalbos kursas
Sodeliškiai (reikšmės)

**Sodeliškiais** vadinami kaimai:

* Anykščių rajone;
* Biržų rajone;
* Pakruojo rajone;
* Panevėžio rajone:
** Raguvos seniūnijoje;
** Velžio seniūnijoje.
Vilkinė

**Vilkine** vadinama:
* kaimai:

** Pakruojo rajone;
** Vilniaus rajone:
*** Buivydžių seniūnijoje;
*** Sužionių seniūnijoje.

* Upė:
** Vilkinė – Rusnės saloje
Potencinė energija

**Potencinė energija** – energija, kurią turi kūnas ar sistema dėl jo padėties ar būsenos. Ji lygi darbui, kuris panaudotas pakeičiant kūno padėtį ar būseną.

Gravitaciniame lauke kūno potencinė energija lygi:

: E = mgh\;

kur
: *m* – kūno masė,
: *g* – laisvojo kritimo pagreitis,
: *h* – aukštis nuo paviršiaus, į kurį pakeltas kūnas,

Potencinė energija matuojama J (džauliais)

## Gravitacinis potencialas
**Gravitacinis potencialas** apibrėžiamas kaip energijos kiekis, reikalingas vienetinės masės kūnui perkelti iš to taško į begalybę. Kitaip sakant, tai yra potencinės energijos kiekis, tenkantis vienetinei kūno masei dėl kitų kūnų gravitacinės traukos. Taškinės masės *M* kūno kuriamas gravitacinis potencialas lygus:

: \varphi(r) = \frac{-GM}{r}\!\,

Čia:
* *G* – Gravitacinė konstanta,
* *r* – atstumas nuo tiriamo taško iki kūno.

Šios formulės tinka ne tik taškinėms masėms, bet ir sferiniam kūnui. Tada *r* yra atstumas nuo tiriamo taško iki sferos centro. Kitokios formos kūno kuriamas potencialas skaičiuojamas integruojant. Potencialas yra skaliarinis dydis, todėl kiekvieno taško potencialas yra lygu atskirų masių sukurtų potencialų sumai.

: \varphi = -\int \frac{G}{r}dM\!\,
PETA

**PETA** ( – „Žmonės už etišką elgesį su gyvūnais“) – didžiausia pasaulyje už gyvūnų teises kovojanti tarptautinė organizacija, įkurta 1980 metais. PETA pasisako prieš intensyvią gyvulininkystę, kailinių žvėrelių ūkius, mokslinius bandymus su gyvūnais, cirkus, zoologijos sodus ir kitas pramogas. Palaiko Veganizmo idėjas.

Organizacija savo idėjoms skleisti rengia įvairius mitingus ir piketus, leidžia atsišaukimus, naudoja reklamą.

PETA kritikuojama dėl ryšių su teroristinėmis gyvūnų išlaisvinimo fronto organizacijomis.

Viena iš pagrindinių organizacijos veiklų yra gyvūnų priėmimas iš žmonių, taip pat benamių, sunkiai sužalotų ar nepagydomai sergančių gyvūnų rinkimas. Daliai gyvūnų organizacija randa naujus namus, o beviltiškai sergančius eutanazuoja.

2005 m. JAV įsikūrė *Patient Advocates Against Peta* (Ligonių advokatai prieš PETA) organizacija, vienijanti AIDS pacientų advokatus ir reikalaujanti, kad PETA nustotų trukdyti bandymams su gyvūnais, būtiniems vaistų nuo AIDS paieškai ir tyrimams. Prie jų prisidėjo ir JAV vartotojų teisių gynimo centras (*Center for Consumer Freedom*), metro iškabinęs plakatus, kuriuose vaizduojama laboratorinė pelė bei žmogus, ir užrašyta autentiška Ingrid Newkirk citata „net jei bandymai su gyvūnais duotų vaistus nuo AIDS, mes būtume prieš juos“ (). Organizacijos nuomone, tokie eksperimentai yra nenaudingi ir nepatikimi, nes dirbtinai gyvūnams sukeltos ligos nėra identiškos žmonių ligoms. Ji skatina tokias alternatyvas kaip tyrimai su embrioninėmis kamieninėmis ląstelėmis ir ląstelių tyrimai mėgintuvėlyje. PETA darbuotojai taip pat yra buvę skiepų tyrimų savanoriais.

## Nuorodos
* Oficiali svetainė
* Oficiali lietuviška svetainė 

## Išnašos
Albanų kalba

**Albanų kalba** (*gjuha shqipe*) – indoeuropiečių kalbų šeimos kalba, kurią vartoja apie 6,2 milijono albanų visame pasaulyje: daugiausia Albanijoje, Kosove, Juodkalnijoje, Makedonijoje, Graikijoje bei kitose Balkanų dalyse, rytinėje Italijos pakrantėje ir Sicilijoje, taip pat yra nemažų diasporų Skandinavijoje, Vokietijoje, Didžiojoje Britanijoje, Egipte, Australijoje, Turkijoje ir JAV.

Albanų kalba turi keletą dialektų. Kartais priskiriama hipotetinėms paleobalkanų kalboms.
Manoma, kad albanų kalboje yra tik apie 600 neskolintų žodžių; visi likusieji pasiskolinti iš lotynų, romanų, slavų, graikų ir turkų kalbų.

## Rašto sistemos

Albanų kalba pradėta fiksuoti bent nuo XIV a., tačiau pirmieji šia kalba rašyti tekstai išlikę iš XV a. Pirmoji albaniška spausdinta knyga buvo 1555 m. „Maldynas“ (), išleistas Italijoje. Visa ankstyvoji albanų raštija buvo rašoma lotynų raštu, ir būtent jis vartotas visoje senovinėje albanų literatūroje, kurtoje XVI–XVIII a. Kadangi albanų kalba nebuvo slaviška, jai nebuvo pritaikyta kirilica. Todėl albanai, išpažinę Bizantiškojo stiliaus ortodoksinę krikščionybę (daugiausia pietų Albanijos toskai), buvo linkę naudoti graikiškus rašmenis. Pirmieji tokio albanų kalbos fiksavimo pavyzdžiai aptinkami iš XVI a. Galiausiai, nuo XVI a. tarp albanų plintant islamui, kai kurie jų pradėjo fiksuoti savo kalbą arabų rašto variantu, vadinamuoju Elifbaja shqip.

Taigi XVIII a. albanai tai pačiai kalbai naudojo tris skirtingus raidynus, priklausomai nuo jų religijos. Šis susiskaldymas labai trukdė susidaryti vieningai tapatybei, taip pat stabdė albanų literatūros raidą. Užuot pasirinkę vieną iš trijų rašto sistemų, nuo XVIII a. albanai bandė atsisakyti visų jų (kurias jie laikė svetimomis) ir susikurti grynai albanišką raštą. Todėl tarp XVIII vid. ir XIX a. vidurio buvo sukurtos bent 5 unikalios rašto sistemos (Elbasano, Todhrio, Berato, Velaros, Večilhardžio alfabetai), kurių nė viena neprigijo.

XIX a. pabaigoje albanų nacionalinio judėjimo laikais galiausiai ryžtasi pasirinkti vieną iš trijų tradicinių rašto sistemų. Nors nemažai musulmonų nacionalistų tam priešinosi (jų teigimu, arabų rašto atsisakymas prilygo Islamo religijos atsisakymui), albanų intelektualai apsistojo ties lotynų rašto adaptacija. Tai buvo padaryta 1906 m. Monastiro kongrese, kai buvo pasiūlytas lotyniškas raidynas. Su nedideliais pakeitimais jis naudojamas iki šiol.

## Išnašos

## Nuorodos

* 
* Albanų – vokiečių – albanų kalbų žodynas
Andrius Gedgaudas

**Andrius Gedgaudas** (g. 1978 m. rugpjūčio 18 d.) – Lietuvos futbolo saugas, atstovavęs šalies nacionalinei rinktinei. 2004 m. išrinktas geriausiu Lietuvoje žaidžiančiu futbolininku.

2010 m. kovo 1 d. pasirašė sutartį su Gargždų "Bangos" klubu. 2010 m. birželio pabaigoje persikėlė į Tauragės "Tauro" komandą.

## Laimėjmai
* Geriausias Lietuvoje žaidžiantis futbolininkas (1): 2004
* AFFA aukščiausioji lyga (1): 2007-08
* A Lyga (3): 1998, 2003, 2004
* LFF taurė (3): 1999, 2004, 2005

## Įvarčiai rinktinėje

## Išnašos
Šiaudiniai (reikšmės)

**Šiaudiniais** vadinami kaimai:

* Paarmenys Jurbarko rajone;
* Kupiškio rajone;
* Pakruojo rajone;
* Šakių rajone;
* Utenos rajone.
Jupiterio palydovai

**Jupiteris** turi 97 gamtinius palydovus.

Pirmuosius ir didžiausius keturis Jupiterio palydovus – Ijo, Europą, Ganimedą ir Kalistą – atrado Galilėjas Galilėjus.

## Ypatybės

### Sukimosi greitis

Trys iš keturių Galilėjaus palydovų (Ijo, Ganimedas ir Europa) turi unikalų sąryšį tarp savo sukimosi greičių (SG), kuris gali būti išreiškiamas taip:

: SG(Ijo) + 2 * SG(Ganimedo) = 3 * SG(Europos)

Šis sąryšis yra paaiškinamas sąveika tarp gravitacinės ir potvynio jėgos, kur dalyvauja trys palydovai ir Jupiteris.

### Vardinimo taisyklės
Sutarta jog tarptautiniuose pavadinimuose vardai besibaigiantys -e naudojami priešinga kryptimi nei pati planeta aplink savo ašį besisukantiems palydovams (*Iocast***e** – Jokastė), -o – skriejantiems smarkiai pasvirusiomis ekvatoriaus atžvilgiu orbitomis (*Themist***o** – Temista), -a – skriejantiems ta pačia kryptimi kuria planeta sukasi aplink savo ašį (*Elar***a** – Elara). Lietuvinant pavadinimus šios taisyklės ne visur laikomasi.

## Palydovų sąrašas

Lentelėje palydovai pateikti orbitinio periodo didėjimo kryptimi.

*Pastabos:*
* Paryškinti sferinį pavidalą turintys palydovai.
* Neigiami orbitiniai periodai rodo palydovų skriejimą priešinga Jupiterio sukimuisi kryptimi.

## Pastabos apie pavadinimus

Kai kurie asteroidai turi tokius pačius pavadinimus, kaip ir Jupiterio palydovai: 1036 Ganimedas.

## Naudoti šaltiniai


## Nuorodos

* Jupiterio palydovai – nuotraukos
Sijūnas

**Sijūnas** (*Acanthocereus*) – kaktusinių (*Cactaceae*) šeimos augalų gentis, kuriai priklauso iki kelių metrų aukščio krūmiškos išvaizdos ir laipiojantį stiebą turintys kaktusai. Stiebas su 3-5 briaunomis ir stačiais dygliais. Žiedai 6-12 cm skersmens.

Gentyje yra 6 rūšys:
* *[[Acanthocereus baxaniensis]]*
* *[[Acanthocereus colombianus]]*
* *[[Acanthocereus horridus]]*
* *[[Acanthocereus occidentalis]]*
* *[[Acanthocereus subinermis]]*
* Kampuotasis sijūnas (*Acanthocereus tetragonus*)

## Nuorodos
* CactiGuide.com Genus: ''Acanthocereus''
* Genus: Acanthocereus (Engelmann ex A. Berger) Britton et Rose 1909 
* Acanthocereus (Engelm. ex Berger) Britt. & Rose
Šiaudiniai

**Šiaudiniai** – kaimas Utenos rajono savivaldybėje, 3,5 km į pietryčius nuo Vyžuonų, prie kelio . Seniūnaitijos centras. Šalia telkšo ežeras Klabuotas, rytuose teka Vyžuona. Toliau šiaurės vakaruose, prie Dusyno ežero stūkso Šiaudinių piliakalnis (Pilalė).

## Istorija
XIX a. pab. Šiaudinių kaimas pateko į Vilkmergės apskrities Vyžuonų valsčių ir parapiją. Buvo Vyžuonų dvaro valda. 1934 m. įkurta pradinė mokykla (veikė iki 2006 metų kaip Vyžuonų mokyklos skyrius).

## Gyventojai

## Šaltiniai
Kvaitulinis echinopsis

**Kvaitulinis echinopsis** (*Echinopsis pachanoi*) – kaktusinių (*Cactaceae*) šeimos augalas. Stiebas iki 5 m aukščio, koloniškas, nuo šviesiai iki tamsiai žalios spalvos, su 4-8 briaunomis. Išilgai briaunų, areolėse išauga 1-4 smulkūs, geltoni ar šviesiai rudi dygliai. 

Kaktusas turi haliucinogeninių medžiagų, ypač meskalino.
Eliphas Lévi

**Elifas Levi Zahedas** (tikras vardas *Alphonse Louis Constant*  1810 vasario 8 d.–  1875 gegužės 31 d.) – Prancūzijos rašytojas, laikomas šiuolaikinio okultizmo pradininku.

## Biografija
Alfonsas Luisas Konstantas gimė Paryžiuje batsiuvio šeimoje; jaunystėje buvo įstojęs į katalikų kunigų seminariją, bet joje besimokydamas įsimylėjo merginą ir seminariją paliko. Parašė kelis radikalius traktatus 1840 m. *L'Evangile du Peuple* ir 1848 m. *Le Testament de la Liberté*, už kuriuos buvo trumpam pasodintas į kalėjimą. 1854 lankėsi Anglijoje, kur susidomėjo magija, okultizmu, vedomis. Nuo 1861 metų parašė daug magiškų traktatų *La Clef des Grands Mystères*, *Fables et Symboles*, *La Science des Esprits*, *Le Grand Arcane, ou l'Occultisme Dévoilé*. Šis prancūzas savo kūryba padarė didelią įtaką magijai ir okultizmui, jis taip pat okultistams sukurė Bafometą – Šėtono įsikūnijimą.

## Idėjos
* Teigė, kad 22 tik Taro kortų kaladėse esančios kortos, vadinamos Didžiosiomis arkanomis, atkartoja kabalos Sefirų medžio schemą. Būtent Elifas’o Levi dėka nežydų autorių kabalos tekstai kartais vadinami Taro kabala.
* Tvirtino, kad Talmudas – ne tik judėjų religinės teisės, tautosakos ir t. t. šaltinis, bet ir šifruotas tekstas, perteikiantis mistinę žiniją.

## Darbai
* *Clefs majeures et clavicules de Salomon*. – Paris: Bourdilliat, 1896,
* *Fables et symboles avec leur explication*. – Paris: Ed. de la Maisnie, 1978. – ISBN 2-85707-031-4
* *Le grand arcane ou l'occultisme dévoilé*. – Paris: Trédaniel, 1980
* *Les portes de l'avenir*. – Tremblay: Collection Spiritualité, 1995. – ISBN 2-908534-53-3
* *Le livre des sages*. – Tremblay: Collection Spiritualité, 1995. – ISBN 2-908534-54-1
* *Le livre des splendeurs*. – Paris: Trédaniel, 1979
* *Les mystères de la Kabbale ou l'harmonie occulte des deux Testaments*. – Paris: Ed. de la Maisnie, 1977. – ISBN 2-85707-021-7
* *La science des esprits. Révélation du dogme secret des kabalistes, ésprit occulte des Evangiles, appréciation des doctrines et des phénomènes spirites*. – Paris: Ed. de la Maisnie, 1976. – ISBN 2-85707-010-1
* *Secrets de la magie*. – Paris: Laffont, 2000. – ISBN 2-221-07808-X
* *Le sorcier de Meudon. Roman*. – Paris: Bourdilliat, 1861

* 2006 jo knyga "Transcendentinės magijos doktrina" išleista lietuviškai.
Plikasis echinopsis

**Plikasis echinopsis** (*Echinopsis subdenudata*) – kaktusinių (*Cactaceae*) šeimos augalas. Stiebas statinaitės formos, su ryškiomis briaunomis, ant kurių išsidėsčiusios baltos vilnotos areolės. Subrendę augalai yra be dyglių. Žiedas stambus, balsvai žalias, kvapnus ir išsiskleidžia naktį.

Auga Bolivijoje.


Echinopsis_subdenudata_1.JPG
Echinopsis_subdenudata_4.JPG


## Nuorodos

* 
* Plants Belonging to the Genus 'Echinopsis'
Vytautas Arbačiauskas (1951)

**Vytautas Arbačiauskas** (g. 1951 m. gegužės 13 d.) – Lietuvos ir Kauno miesto ūkio, politinis bei visuomenės ir LSDP veikėjas.

## Biografija

1975 m. baigė Vilniaus universiteto Gamtos fakultetą.

1975 m. Inžinerinių tyrinėjimų instituto Kauno filialo inžinierius geologas. 1988 m. Kauno miesto Lenino rajono komjaunimo komiteto pirmasis sekretorius. Baigus Leningrado aukštąją partinę mokyklą išrenkamas Lietuvos komunistų partijos (LKP) Kauno miesto Lenino rajono ir miesto komiteto pirmuoju sekretoriumi. 1989 m. LKP prezidiumo narys ir partijos Kauno miesto tarybos pirmininkas.

1990–1992 m. uždarosios akcinės bendrovės „Darsa“ direktorius. 1992–1996 m. Seimo narys, Vidaus saugumo pakomitečio pirmininkas. Išrinktas daugiamandatėje apygardoje. Nuo 1997 m. AB „Malsena“ vedantysis direktorius, valdybos pirmininkas.

1990 m. Lietuvos demokratinės darbo partijos, nuo 2001 m. Lietuvos socialdemokratų partijos Kauno skyriaus narys.

Žmona Auksė. Vaikai Kristina, Vytenis.

## Išnašos

## Nuorodos
* Kandidato anketa
* Biografija (lrs.lt)
Juozas Bernatonis (1953)

**Juozas Bernatonis** (g. 1953 m. rugsėjo 8 d. Kaune) – Lietuvos chemikas technologas, filosofas, teisininkas, diplomatas, komjaunimo, partinis, politinis bei visuomenės veikėjas.

## Biografija
Tėvas chemikas Juozas Bernatonis, sesuo ekonomistė Dalia Bernatonytė.

1971 m. baigė Kauno 7-ąją vidurinę mokyklą. 1971–1976 m. studijavo Kauno politechnikos instituto Cheminės technologijos fakultete, chemikas technologas. 1976–1979 m. Kauno politechnikos instituto Stambiamolekulinių junginių tyrimo laboratorijos jaunesnysis mokslinis bendradarbis. 1980–1985 m. LKJS CK Studentų skyriaus vedėjas. 1985–1987 m. LKP CK Mokslo ir mokymo įstaigų skyriaus instruktorius. 1987–1990 m. mokėsi Čekoslovakijos Socialistinės Respublikos aukštosios politikos mokyklos aspirantūroje, filosofijos mokslų kandidatas.

1992–2004 m., 2007 m. ir 2012-2020 m. LR Seimo narys, 1993–1996 m. Seimo pirmininko Česlovo Juršėno pavaduotojas. 1997–1998 m. prezidento Algirdo Brazausko patarėjas politikos klausimais, 1998 m. referentas. 2001–2003 m. A. Brazausko Vyriausybėje – vidaus reikalų ministras. 2002 m. baigė VU TF Neakivaizdinių studijų skyrių, teisės magistras. 2003–2004 m. Seimo Konstitucijos pataisų komisijos pirmininkas. 2004–2006 m. ministro pirmininko A. Brazausko patarėjas vidaus politikos klausimais, vėliau – ministro pirmininko Gedimino Kirkilo vyriausiasis patarėjas.

2006–2012 m. LR nepaprastasis ir įgaliotasis ambasadorius Estijos Respublikoje. 2012 m. liepos 3 d. prezidentės Dalios Grybauskaitės dekretu paskirtas Lietuvos ambasadoriumi Armėnijoje. Jam nusprendus kandidatuoti 2012 m. Seimo rinkimuose, prezidentė 2012 m. rugpjūčio 27 d. savo dekretą atšaukė. 2012–2016 m. Algirdo Butkevičiaus Vyriausybėje – Lietuvos teisingumo ministras.

1990 m. Lietuvos demokratinės darbo partijos narys, tarybos narys, prezidiumo narys, sekretoriato parlamentinės grupės vadovas, nuo 1997 m. pirmininko pavaduotojas. Nuo 2001 m. Lietuvos socialdemokratų partijos narys, LSDP tarybos narys, LSDP pirmininko pavaduotojas, nuo 2004 m. prezidiumo narys. Algirdo Brazausko fondo valdybos pirmininko pavaduotojas.

2017 m. lapkritį, prieš pašalinimo iš LSDP klausimo svarstymą, pats kartu su kitais 7 partijos nariais pasitraukė iš partijos.

## Bibliografija
* Žmogaus teisės ir laisvės: Lietuvos Respublikos įstatymų ir 1950 m. Europos žmogaus teisių ir pagrindinių laisvių apsaugos konvencijos suderinamumo problemos (su kitais). – Vilnius: LR Seimo leidykla, 1995. – 257 p.

## Įvertinimas
* 2003 m. Vytauto Didžiojo ordino Karininko kryžius 

## Šaltiniai

## Nuorodos
* 

|-

|-

|-
Norvegijos Nobelio institutas

**Norvegijos Nobelio institutas** įkurtas 1904 m. Osle (Kristianijoje). Institutas yra miesto centre, netoli Karališkųjų rūmų.

Pagrindinė Nobelio instituto užduotis yra padėti Norvegijos Nobelio komitetui atrinkti Nobelio taikos premijos laureatus ir organizuoti kasmetinius premijos teikimo renginius Osle.

Institutas yra surinkęs 180 tūkstančių tomų biblioteką, susidedančią iš knygų taikos tyrimų ir tarptautinių santykių temomis. Nobelio institutas taip pat turi tyrimų padalinį, vykdantį mokslinį darbą taikos ir karo tema. Šis skyrius sudarytas iš mokslininkų, kurie moksliniam darbui kviečiami iš viso pasaulio.

Nobelio institutas organizuoja susitikimus, seminarus ir paskaitas, taip pat rengia vadinamąjį Nobelio simpoziumą. Į šiuos renginius informacijos ir nuomonių apsikeitimui kviečiami specialistai iš daugelio šalių.

Institutas turi 5 nuolatinius darbuotojus, kuriems vadovauja Oslo universiteto istorijos profesorius Geir Lundestad.

## Nuorodos
* Norvegijos Nobelio institutas ir Norvegijos Nobelio komitetas  – oficialus puslapis
Kūno masės indeksas

**Kūno masės indeksas** (KMI) – žmogaus masės ir ūgio kvadrato santykis, medicinoje naudojamas kaip rodiklis, leidžiantis įvertinti ar žmogaus masė yra normali, ar yra antsvoris bei nutukimas, ar svorio trūkumas, nors ir nepadedantis nustatyti kūno riebalų procento.

Remiamasi Pasaulio sveikatos organizacijos suaugusiųjų kūno masės indekso vertinimo klasifikacija: mažiau nei 18,5 – per mažas svoris, nuo 18,5 iki 24,9 – normalus svoris, nuo 25 iki 29,9 – antsvoris, 30 ir daugiau – nutukimas. Vaikams ir paaugliams iki 20 m. duomenų lyginamoji bazė kiek skiriasi, nes jų organizmas dar augantis. Moterų organizmas savaime pasižymi didesniu riebaliniu sluoksniu nei vyrų, o atletai būna dar lieknesnis šiuo atžvilgiu. Kadangi kultūristai turi daug raumenų masės jiems netinka pastaroji formulė.

KMI buvo sukurtas 1832 m. belgų erudito Adolphe Quetelet. Šis indeksas apskaičiuojamas pagal formulę:

\mathrm{KMI} = \frac{\mbox{masė} \ \mbox{(kg)}}{\left( \mbox{ūgis}(\mathrm{m})\right)^2}

## Šaltiniai
Red Auerbach

**Arnold Jacob „Red“ Auerbach** (**Redas Auerbachas**, g. 1917 m. rugsėjo 20 d. – 2006 m. spalio 28 d.) – NBA klubo Bostono „Celtics“ prezidentas ir vyr. treneris nuo 1950 iki 1966 m., su komanda nuo 1959 iki 1966 laimėjęs aštuonis čempionatus iš eilės.

1996 m. renkant NBA 50-mečio Visų laikų komandą Auerbachas buvo atrinktas tarp 10 geriausių NBA trenerių. Jis mėgdavo užsidegti pergalės cigarą, nors rungtynių laikas dar nebūdavo pasibaigęs.

## Profesionali karjera

### Treneris
Prieš pradedant darbą NBA, Auerbachas dirbo trenerio asistentu Duke universiteto krepšinio komandoje. Jį priėmė į darbą, kad pakeistų senstantį Gerry Gerard, kuriam tuo metu buvo diagnozuotas vėžiu. Tačiau Auerbachas universitete neužsibuvo ir po trijų mėnesių paliko komandą, nes nenorėjo eiti pareigų, kurių jo geras draugas Gerard jau negalėjo atlikti.

Tarp 1947 ir 1949 metų jis treniravo *Washington Capitols*, su kuriais du kartus laimėjo pogrupį. 1947 m. komandos pasiektas laimėjimų procentas (81,7 %) nebuvo aplenktas net 20 metų. Ta pati komanda laimėjo 17 iš eilės sezono rungtynių ir iki pat 1969 m. nei viena komandai nepasisekė pagerinti šio rezultato. 1949–1950 m. jis treniravo Tri-Cities Blackhawks, kurie laimėjo 28 ir pralaimėjo 29 rungtynes, ir tai buvo vienintelis negatyvus sezono rezultatas per visą jo karjerą.

Kitais metais Auerbachas ėmėsi treniruoti Bostono „Celtics“, kur jis pasiekė nepakartojamų rezultatų kaip profesionalus krepšinio treneris. Per 20 metų treneris Auerbachas laimėjo 938 reguliaraus sezono rungtynes, vieninteliam Lenny Wilkens pavyko jį pralenkti 1994–1995 m. sezono metu. Auerbachas kaip ir Phil Jackson yra laimėjęs NBA čempionatą daugiau negu bet kuris kitas treneris – 9 kartus.

Auerbachas kaip treneris buvo pirmasis rasių santykiuose. 1950 m. NBA naujokų biržos metu jis pakvietė pirmajį juodaodį Chuck Cooper iš Duquesne universiteto atstovauti Celtics klubą. 1963–1964 m. sezone Auerbacho startiniame penkete buvo vien juodaodžiai žaidėjai su Bill Russell priešakyje. Kai Auerbachas pasirinko Russell savo įpėdiniu trenerio pareigose, tai buvo pirmas kartas, kad juodaodis taptų JAV profesionalios komandos treneriu. Jis taip pat pašaukė Larry Bird į savo klubą metais anksčiau ir turėjo lukterėti kol pastarasis baigs savo studijas Indianos universitete.

### Vadovas
1980 m. Auerbachas, kaip „Celtics“ vadovas, buvo apdovanotas NBA metų vadovo prizu. Taip pačiais metais sporto žurnalistai jį išrinko visų laikų geriausiu NBA treneriu.

## Asmeninis gyvenimas
Gimęs Brukline Auerbach gavo pravardę „raudonas“ (*Red*) dėl to, kad nešiojo raudoną megztinį. Jis lankė *Seth Low* kolegiją vienerius metus, persivedė į Džordžo Vašingtono universitetą, kurį vėliau baigė.

Prieš mirtį Redas Auerbachas vis dar treniravo jaunimą savo vardo krepšinio mokykloje. Jis taip pat vadovavo savo vardo Jaunimo fondui.

Auerbachas mirė nuo širdies smūgio šalia savo namų Vašingtone 2006 m. spalio 28 d.

## Nuorodos
* Krepšinio šlovės muziejuje apie Auerbach 
* Trenerio pasiekimai
Uldis Bērziņš

**Uldis Bėrzinis** (, 1944 m. gegužės 17 d. Rygoje – 2021 m. kovo 24 d. ten pat) – Latvijos poetas, žurnalistas, vertėjas, politinis veikėjas.

## Biografija

1962–1964 m. studijavo latvių filologiją Latvijos valstybiniame universitete. 1968–1971 m. studijavo tiurkų kalbas Leningrado universiteto Rytų fakultete. Gilino turkų ir persų kalbų studijas Maskvos Azijos ir Afrikos šalių institute, uzbekų kalbos – Taškento valstybiniame universitete, islandų kalbos – Reikjaviko universitete. Amsterdamo laisvajame universitete studijavo Bibliją, Lundo universitete – Koraną.

1989–1991 m. ir po 1993 m. Latvijos SDP susijungimo su LSDSP iki 1999 m. Latvijos socialdemokratų darbininkų partijos pirmininkas. 1990–1993 m. Latvijos Aukščiausiosios Tarybos deputatas. Nuo 2002 m. dėstė turkų ir moderniasias kalbas Latvijos universitete.

1992 m. Latvijos mokslų akademijos garbės narys. 1995 m. apdovanotas Latvijos Trijų žvaigždžių ordinu.

## Kūryba

Vertė iš lietuvių, sanskrito, ispanų, arabų, švedų bei dar keliolikos kalbų. Korano vertėjas į latvių kalbą.

Nors kaip poetas debiutavo septintojo dešimtmečio pabaigoje, daugelis jo kūrinių pirmą kartą buvo išspausdinti tik po TSRS žlugimo. Tik tada jis buvo įvertintas. 1995 m. už poezijos rinktines „Vabzdžių žingsniai“, „Poezija“ ir už eilėraščių knygą „Laikas“ (bendraautoris – Švedijoje gyvenantis Juris Kronbergs) gavo Baltijos Asamblėjos literatūrinę premiją. 1994 m. Zinaida Lazda, 2000 m. Spidola premijų laureatas.

## Bibliografija

* 1980 m. – Piemineklis kazai. (Paminklas ožkai) Ryga, Liesma;
* 1984 m. – Poētisms baltkrievs. (Poetizmas baltarusis) Ryga, Liesma;
* 1990 m. – Nenotikušie atentāti. (Neįvykę atentatai) Ryga, Liesma;
* 1994 m. – Kukaiņu soļi. (Vabzdžių žingsniai) Raiņa un Aspazijas fonds;
* 1994 m. – Laiks (Laikas, su Juriu Kronbergu) Ryga, Zinātne;
* 1995 m. – Poezija;
* 1999 m. – Daugavmala. (Dauguvos krantas) Ryga, Nordik;
* 1999 m. – Nozagtie velosipēdi. (Pavogti dviračiai) Ryga, Minerva;
* 2002 m. – Maijs debešos. (Gegužis debesyse) Ryga, Preses nams.

* Kukainu soli. Vabzdžių žingsniai. Sudarė ir vertė Kęstutis Nastopka, redagavo Lilija Kudirkienė. – Vilnius, Baltos lankos, 1997.

## Šaltiniai
Laurynas Ivinskis

**Laurynas Ivinskis** (1810 m. rugpjūčio 15 d. Bambaluose, Užvenčio valsčius – 1881 m. liepos 29 d. Milvyduose, palaidotas Kuršėnuose) – poetas, publicistas, vertėjas, pirmojo lietuviško kalendoriaus leidėjas, liaudies švietėjas.
## Biografija

Gimė neturtingų bajorų šeimoje. 1831 m. baigė unitų – bazilijonų vidurinę mokyklą Kolainiuose. 1841 m. Šiaulių gimnazijoje išlaikė namų mokytojo egzaminus, o 1847 m. Kauno gimnazijoje – miesto mokytojo egzaminus.

Mokytojavo Rietave, Joniškėlyje, dvaruose. Parengė pirmąjį periodinį leidinį Didžiojoje Lietuvoje – lietuviškąjį kalendorių. Jis išėjo Vilniuje, J. Zavadskio spaustuvėje, pavadinimu „Metu skajtlus ukiszkas ant metu Wieszpaties 1846 m.“ Tą vardą dukart keitė, kol nuo 1848 m. nusistovėjo „Kalendorius arba metskajtlus ukiszkas“, ėjo ligi 1864 m. 1866–1867 m. turėjo kalendorių perrašyti rusų raidėmis. 1878 m. išleido lotynų raidėmis, bet be lenkiškų ženklelių. Iš viso išėjo 22 (19 lotynų raidėmis ir 3 rusiškomis) kalendoriai.

1856 m. parengė pirmojo lietuviško laikraščio „Aitvaras“ projektą, bet negavo leidimo jam išleisti. Buvo užsimojęs iš visų esamų žodynų sudaryti vieną, papildant savo surinktais žodžiais. 1864 m. laikinai perkeltas į Kauną. Nuo 1869 m. Renave mokė grafo A. Renė vaikaičius. Iš Renavo važinėjo dėstyti į Lubių slaptą lietuvišką mokyklą. 1872 m. apsigyveno Šiauliuose pas Nikolajų ir Aleksandrą Zubovus kaip jų sūnaus Vlado korepetitorius. Apie 1874 m. grįžęs į Rietavą, mokytojavo, grojo Irenėjaus Oginskio orkestre, dainavo chore, įsijungė į gyvulių globos draugijos veiklą.

Paliko rankraštinę lenkų-lietuvių kalbų žodyno dalį, lietuvių kalbos gramatiką, buvo pradėjęs rašyti rusų-lietuvių kalbų žodyną. Kalendoriuje paskelbė lietuvių rašytojų kūrinių, tautosakos, iš lenkų kalbos išvertė prozos ir poezijos, pats rašė eiles. Buvo sudaręs mineralų, uolienų bei akmenų pavadinimų sąrašą. 1864 m. su S. Mikuckiu išleido pradžiamokslį „Abėcėlė žemaitiškai lietuviška“.

## Atminimas
* 1960 m. Kuršėnų centre Laurynui Ivinskiui pastatytas skulptoriaus Petro Aleksandravičiaus sukurtas paminklas (architektas S. Ramunis).
* 1990 m. įsteigta Lauryno Ivinskio premija.
* Atminimo lenta prie Šilalės bažnyčios apie L. Ivinskio krikštą.
* 2010 m. atidengtas atminimo akmuo Kolainiuose (Kelmės raj.).
* Jo vardu pavadintos Kuršėnų Lauryno Ivinskio gimnazija, Rietavo Lauryno Ivinskio gimnazija.
* Kuršėnų dvare eksponuojama 5000 Lauryno Ivinskio kalendorių.

## Šaltiniai

## Nuorodos
* Biografija 
* Biografija 
* Biografija
Vytautas Algimantas Buinevičius

**Vytautas Algimantas Buinevičius** (1933 m. vasario 16 d. Kaune – 2005 m. liepos 27 d. Kaune) – Lietuvos mokslo, politinis bei visuomenės veikėjas.

## Biografija
1939–1943 m. mokėsi Vievio pradžios mokykloje, 1950 m. baigė Kaišiadorių vidurinę mokyklą, 1955 m. Kauno politechnikos institutą (KPI), 1960–1965 m. Kauno radijo matavimo technikos instituto aspirantas. 1980 m. habilituotas daktaras. 1982 m. profesorius.

1955 m. Kauno politechnikumo dėstytojas, 1958 m. Kauno Radijo matavimo technikos mokslo tyrimo instituto inžinierius, skyriaus viršininkas, 1985 m. KPI Specialistų kvalifikacijos kėlimo fakulteto dekanas, 1988 m. KPI (nuo 1990 m. KTU) Automatikos ir telemechanikos katedros vedėjas, profesorius. 1992–1996 m. Seimo narys. Nuo 1996 m. KTU Valdymo technologijų katedros profesorius.

Nuo 1959 m. TSKP narys, nuo 1990 m. Lietuvos demokratinės darbo partijos narys, 1990–2001 m. LDDP Kauno miesto tarybos narys, 2001–2005 m. Lietuvos socialdemokratų partijos Kauno skyriaus tarybos narys.

Vadovavo technikumo radijo mėgėjų būreliui. Lietuvos radijo sporto federacijos narys.

## Mokslinė veikla
Paskelbė per 150 mokslinių straipsnių. Mokslinės veiklos kryptys – statistinių procesų matavimo sistemos. Su kitais sukūrė atsitiktinių procesų analizatorių teoriją ir įdiegė juos į gamybą. 14 išradimų iš atsitiktinių procesų charakteristikų matavimo autorius. Jam vadovaujant 13 doktorantų apgynė daktaro disertacijas.

## Bibliografija
* Statistiniai radijo matavimų metodai, 1985 m., rusų kalba;
* Informacijos ir sistemų teorijos laboratoriniai darbai, 2001 m.

## Įvertinimas
* 1978 m. LTSR valstybinė premija;
* 1983 m. Lietuvos nusipelnęs inžinierius.

## Šaltiniai
Šiaurės Vakarų teritorijos

**Šiaurės Vakarų teritorijos** (, ) – antra pagal dydį Kanados teritorija. Tai viena iš mažiausiai apgyvendintų provincijų Kanadoje. Čia telkšo du didžiausi Kanados ežerai – Didysis Lokių ežeras ir Didysis Vergų ežeras, taip pat teka ilgiausia Kanados upė Makenzis. Teritorijai priklauso kai kurios Kanados Arktinio salyno salos: Bankso, Princo Patriko, taip pat dalis Viktorijos ir Melvilio. Viktorijos ir Melvilio salas Šiaurės Vakarų teritorija dalinasi su pačia didžiausia Kanados provincija Nunavutu. Taip pat provincija ribojasi su Boforto jūra, Britų Kolumbija, Alberta, Saskačevanu ir Jukono teritorija. Provincijos sostinė – Jelounaifas, įsikūręs prie Didžiojo Vergų ežero.

## Istorija
Šiaurės Vakarų teritorijos kaip administracinis vienetas buvo sukurtas 1870 m., sujungus dvi Britų Šiaurės Amerikos kolonijines valdas – Šiaurės Vakarų teritoriją ir Ruperto žemę. Tais pat metais jos prijungtos prie Kanados Konfederacijos. Sukūrimo metu šio milžiniško administracinio vieneto teritorijos apėmė taip pat dabartinį Jukoną, Albertą, Saskačevaną, šiaurės Manitobą, šiaurės Ontariją ir šiaurės Kvebeką. Teritorijos dar labiau išaugo 1880 m., prie jų prijungus Britų Arktines teritorijas.

Vėlesnių administracinių reformų metu Šiaurės Vakarų teritorijos mažėjo, formuojant naujus vienetus. 1882 m. teritorijų sąskaita išplėstas Ontarijas, 1889 m. – Kvebekas, tais pačiais metais šiaurės vakaruose atskirtas Jukonas, 1905 m. – Saskačevanas ir Alberta. 1912 m. teritorijų sąskaita vėl išplėsti Ontarijas, Kvebekas ir Manitoba. Paskutinis atskyrimas įvyko 1999 m., suformavus Nunavutą.

## Didžiausios gyvenvietės
* Jelounaifas – 16,5 tūkst. gyv. (2001 m.)
* Hei Riveris – 3,5
* Inuvikas – 2,9
* Fort Smitas – 2,2

## Galerija

## Šaltiniai
Skaidrius Kandratavičius

**Skaidrius Kandratavičius** (g. 1973 m. sausio 4 d. Alytuje) – Lietuvos poetas, kunigas.

1991 m. baigė Alytaus Dainavos vidurinę mokyklą. 1991 m. dirbo anglų kalbos ir dailės mokytoju. 1992–1996 m. mokėsi Kauno tarpdiecezinėje kunigų seminarijoje. 1996–2000 m. dėstė tikybą Kauno J. Jablonskio gimnazijoje. 1998 m. baigė VDU Katalikų teologijos fakultetą. 2000 m. gavo pastoracinės teologijos licenciato laipsnį.

2002 m. Kauno arkivyskupo Sigito Tamkevičiaus įšventintas į kunigus. Dirbo vikaru Kauno Prisikėlimo, Vilijampolės šv. Juozapo, nuo 2004 m. pavasario – Kauno Gerojo Ganytojo, nuo 2005 m. birželio – Raseinių parapijose. Nuo 2005 m. rugpjūčio 31 d. – Paberžės ir Surviliškio parapijų klebonas.

## Bibliografija

* Metareligija: eilėraščiai. – Kaunas: Nemunas, 2004 ir 2006 m. (2-ji laida).

Publikacijos almanachuose:

* Poezijos pavasaris, 2006: poezijos almanachas / sudarytojos Dovilė Zelčiūtė, Agnė Biliūnaitė. – Vilnius: Vaga, 2006.
* Žiema ir mirtis: poezijos almanachas / sudarė Žilvinas Andriušis, Dainius Gintalas. – Vilnius: Žuvėdra, 2005.
* Žiemos žodžiai, 2003: poezijos almanachas / sudarė Benediktas Januševičius, Darius Pocevičius, Juozas Žitkauskas. – Vilnius, Standartų spaustuvė, 2003.
* Rašyk: internetinės kūrybos knyga / sudarė Aidas Marčėnas, Alvydas Šlepikas. – Vilnius, Ciklonas, 2005.
* Tėkmė: dzūkų kūrybos almanachas. – Alytus, Alytaus naujienos, 1995.

Kūryba spausdinta: „Nemune“, „Šiaurės Atėnuose“, „Katalikų pasaulyje“, „Dienovidyje“, „XXI amžiuje“, „Dainavoje“.

## Apdovanojimai

XXI jaunųjų filologų konkurso laureatas (poezijos vertimai), 1991 m.

## Šaltiniai

* http://ganytojas.pepa.lt/parapija/dvasininkai-ir-tarnautojai/vikarai.html

## Nuorodos

* Kūryba